રાષ્ટ્રીય ખેડૂત મજૂર સંઘે આ ખેડૂત આંદોલનનું સમર્થન કરતાં રેલી કાઢી હતી, તેમણે મુખ્યમંત્રી શિવરાજ સિંહ પર આરોપ મુક્યો હતો કે, તેમણે ખેડૂતો સાથે દગો કર્યો છે. ઉલ્લેખનીય છે કે, ચૂંટણી પહેલાં ભાજપ સરકાર તરફથી ખેડૂતોનું દેવું માફ કરવાની વાત કરવામાં આવી હતી, પરંતુ બધા ખેડૂતોનું દેવું માફ કરવામાં આવ્યું નથી. આ કારણે ખેડૂતોને લાગી રહ્યું છે કે, તેમની સાથે દગો થયો છે. ઉલ્લેખનીય છે કે, મુખ્યમંત્રી શિવરાજે રવિવારે ઉજ્જૈનમાં ભારતીય ખેડૂત સંઘના પ્રતિનિધિઓ સાથે બેઠક કરી હતી, અહીં તેમણે ખેડૂતોની ઘણી માંગણીઓ માની લીધી હતી. મુખ્યમંત્રીએ આશ્વાસન આપ્યું હતું કે, કાંદા 8 રૂપિયા/કિલોના ભાવે ખરીદવામાં આવશે, મંડીમાં ખેડૂતોની ઉપજની 50 ટકા ચૂકવણી કરી દેવામાં આવશે અને બાકી બચેલ રકમ બેંકમાં જમા કરવામાં આવશે.